  Майя Бывальцева Кынман висёнъёс алян азьын Удмуртиын 284 сюрс 749 адями грипплы пумит прививка пуктӥз ин, со пӧлын 105 сюрс 504 пиналъёс. Со сярысь Роспотребнадзорлэн элькунъя управлениезлэн пресс-службаез ивортэ. 30-тӥ куарусёнысен 6-тӥ коньывуонозь Удмуртиын 11 сюрс 768 адями паласькись лек вирус инфекциен (ОРВИ) черлаз. Со эпидеми гожлэсь 6,4 процентлы улӥын. Ижкарын 6 сюрс 337 адями эмъяськонниосы вазиськиз. Тодэ вайытом, Удмуртиын грипплы пумит прививка 23-тӥ гудырикошконэ пуктылыны кутскизы. Нырысетӥосыз пӧлын вакцинациез улосвыл кивалтэтлэн тӧроез Ярослав Семёнов ортчиз.  Тегъёс: Тазалык Ижкар Роспотребнадзор Удмуртия грипп прививка  